‘20 मार्च तक समाधान नहीं हुआ तो पहुंचेंगे दिल्ली’
अखिलभारतीय जाट आरक्षण संघर्ष समिति द्वारा ईक्कस गांव के खेत में चल रहा धरना शनिवार को 35वें दिन भी जारी रहा। धरने पर वक्ताओं ने कहा कि उनका किसी भी खाप से कोई मनमुटाव नहीं है तथा धरने को हर खाप का भरपूर सहयोग मिल रहा है। धरने को संबोधित करते हुए कैप्टन रणधीर चहल कैप्टन भूपेंद्र सिंह जागलान ने कहा कि सभी खापों के लोग धरने पर रहे हैं। धरना शांतिपूर्ण चल रहा है और सरकार को 20 मार्च तक का समय दिया गया है। अगर सरकार ने उनकी मांगों को पूरा नहीं किया तो 20 मार्च को जाट समाज दिल्ली कूच करेगा। डाॅ. रणबीर राठी, नौगामा खाप के प्रवक्ता महेंद्र सिंह जागलान, सत्यवान ईक्कस ने कहा कि दिल्ली से जाट समाज के लोग तब तक वापस नहीं लौटेंगे, जब तक उनकी सभी मांगों को पूरा नहीं किया जाएगा। धरने में काफी संख्या में महिलाएं मौजूद रहीं। दूसरी तरफ टेंडरी मोड़ नाके पर पुलिस फोर्स के जवान भी डेरा डाले हुए हैं।
hin_Deva hin_Deva